title: 2015 m. gegužės 7 d. Tarybos sprendimas (ES) 2015/771 dėl pozicijos, kurios turi būti laikomasi Europos Sąjungos vardu, Europos bendrijos bei jos valstybių narių ir Šveicarijos Konfederacijos susitarimu dėl laisvo asmenų judėjimo įsteigtame Jungtiniame komitete dėl to susitarimo III priedo „Abipusis profesinių kvalifikacijų pripažinimas“ dalinio keitimo

text:
14.5.2015

               LT

               Europos Sąjungos oficialusis leidinys

               L 121/7

         TARYBOS SPRENDIMAS (ES) 2015/771
   2015 m. gegužės 7 d.
   dėl pozicijos, kurios turi būti laikomasi Europos Sąjungos vardu, Europos bendrijos bei jos valstybių narių ir Šveicarijos Konfederacijos susitarimu dėl laisvo asmenų judėjimo įsteigtame Jungtiniame komitete dėl to susitarimo III priedo „Abipusis profesinių kvalifikacijų pripažinimas“ dalinio keitimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 46, 53 ir 62 straipsnius kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos bendrijos bei jos valstybių narių ir Šveicarijos Konfederacijos susitarimas dėl laisvo asmenų judėjimo (1) (toliau – Susitarimas) pasirašytas 1999 m. birželio 21 d. ir įsigaliojo 2002 m. birželio 1 d.;

               (2)

               Susitarimo 18 straipsnyje nurodyta, kad III priedo „Abipusis profesinių kvalifikacijų pripažinimas“ pakeitimai turi būti priimami Jungtinio komiteto, įsteigto Susitarimo 14 straipsniu (toliau – Jungtinis komitetas), sprendimu;

               (3)

               tam, kad toliau būtų darniai ir tinkamai taikomi Sąjungos teisės aktai ir išvengta administracinių ir galimų teisinių sunkumų, Susitarimo III priedą „Abipusis profesinių kvalifikacijų pripažinimas“ reikia iš dalies pakeisti atsižvelgiant į naujus Sąjungos teisės aktus, į kuriuos šiuo metu Susitarime nedaroma nuoroda;

               (4)

               tikslinga nustatyti poziciją, kurios Sąjungos vardu turi būti laikomasi Jungtiniame komitete dėl Susitarimo III priedo „Abipusis profesinių kvalifikacijų pripažinimas“ dalinio keitimo;

               (5)

               Sąjungos pozicija Jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo 14 straipsniu įsteigtame Jungtiniame komitete (toliau – Jungtinis komitetas) dėl jo III priedo „Abipusis profesinių kvalifikacijų pripažinimas“ dalinio keitimo, grindžiama prie šio sprendimo pridedamu Jungtinio komiteto sprendimo projektu.
   Dėl neesminių techninio pobūdžio sprendimo projekto pakeitimų Sąjungos atstovai Jungtiniame komitete gali sutarti be tolesnio Tarybos sprendimo.
   2 straipsnis
   Priimtas Jungtinio komiteto sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gegužės 7 d.

            Tarybos vardu

            Pirmininkas

         E. RINKĒVIČS

      (1)  OL L 114, 2002 4 30, p. 6.

      PROJEKTAS
      JUNGTINIO KOMITETO,
      įsteigto Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo 14 straipsniu,
      SPRENDIMAS Nr. …/2015
      … m. … … d.
      kuriuo iš dalies keičiamas to susitarimo III priedas „Abipusis profesinių kvalifikacijų pripažinimas“
      JUNGTINIS KOMITETAS,
      atsižvelgdamas į Europos bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo (1) (toliau – Susitarimas), ypač į jo 14 ir 18 straipsnius,
      kadangi:

                  (1)

                  Susitarimas pasirašytas 1999 m. birželio 21 d. ir įsigaliojo 2002 m. birželio 1 d.;

                  (2)

                  Susitarimo III priedas „Abipusis profesinių kvalifikacijų pripažinimas“ buvo pakeistas ES ir Šveicarijos jungtinio komiteto sprendimu Nr. 2/2011 (2) ir turėtų būti atnaujintas, siekiant atsižvelgti į po to priimtus naujus Europos Sąjungos ir Šveicarijos teisės aktus,

            PRIĖMĖ ŠĮ SPRENDIMĄ:
      1 straipsnis
      Susitarimo III priedas „Abipusis profesinių kvalifikacijų pripažinimas“ iš dalies keičiamas pagal šio sprendimo priedą.
      2 straipsnis
      Šis sprendimas parengtas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, tekstas visomis šiomis kalbomis yra autentiškas.
      3 straipsnis
      Šis sprendimas įsigalioja tą dieną, kai jį priima Jungtinis komitetas.

         Priimta …

               Jungtinio komiteto vardu

               Pirmininkas

         (1)  OL L 114, 2002 4 30, p. 6.

         (2)  OL L 277, 2011 10 22, p. 20.

      PRIEDAS
      Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo III priedas „Abipusis profesinių kvalifikacijų pripažinimas“ iš dalies keičiamas taip:

                  1.

                  antraštinės dalies „A SKIRSNIS. NURODYTI TEISĖS AKTAI“ 1a punktas papildomas šiomis įtraukomis:

                              „—

                              2012 m. liepos 11 d. Komisijos reglamentu (ES) Nr. 623/2012, kuriuo iš dalies keičiamas Europos Parlamento ir Tarybos direktyvos 2005/36/EB dėl profesinių kvalifikacijų pripažinimo II priedas (OL L 180, 2012 7 12, p. 9);

                              —

                              Komisijos komunikatu – Pranešimas apie Direktyvos 2005/36/EB 3 straipsnio 2 dalies sąlygas atitinkančias ir tos direktyvos I priede išvardytas profesines asociacijas arba organizacijas (OL C 182, 2011 6 23, p. 1);

                              —

                              Komisijos komunikatu – Pranešimas apie oficialios kvalifikacijos patvirtinimo dokumentus – Direktyva 2005/36/EB dėl profesinių kvalifikacijų pripažinimo (V priedas) (OL C 183, 2011 6 24, p. 1);

                              —

                              Komisijos komunikatu – Pranešimas apie oficialios kvalifikacijos patvirtinimo dokumentus – Direktyva 2005/36/EB dėl profesinių kvalifikacijų pripažinimo (V priedas) (OL C 367, 2011 12 16, p. 5),

                              —

                              Komisijos komunikatu – Pranešimas apie oficialios kvalifikacijos patvirtinimo dokumentus – Direktyva 2005/36/EB dėl profesinių kvalifikacijų pripažinimo (V priedas) (OL C 244, 2012 8 14, p. 1);

                              —

                              Komisijos komunikatu –Pranešimas apie oficialios kvalifikacijos patvirtinimo dokumentus – Direktyva 2005/36/EB dėl profesinių kvalifikacijų pripažinimo (V priedas) (OL C 396, 2012 12 21, p. 1);

                              —

                              Komisijos komunikatu –Pranešimas apie oficialios kvalifikacijos patvirtinimo dokumentus – Direktyva 2005/36/EB dėl profesinių kvalifikacijų pripažinimo (V priedas) (OL C 183, 2013 6 28, p. 4);

                              —

                              Komisijos komunikatu – Pranešimas apie oficialios kvalifikacijos patvirtinimo dokumentus – Direktyva 2005/36/EB dėl profesinių kvalifikacijų pripažinimo (V priedas) (OL C 301, 2013 10 17, p. 1).“

                        ;

                  2.

                  1g punktas papildomas šiais įrašais:

                              „Šalis

                              Pavadinimas

                              Chemoterapinė onkologija
                              Minimali mokymo kursų trukmė – 5 metai

                              Šveicarija

                              Medizinische Onkologie
                              Oncologie médicale
                              Oncologia medica

                              Šalis

                              Pavadinimas

                              Genetika
                              Minimali mokymo kursų trukmė – 4 metai

                              Šveicarija

                              Medizinische Genetik
                              Génétique médicale
                              Genetica medica“

                  3.

                  1g punkte įrašas, susijęs su kategorija „Vidaus ligos“ pakeičiamas šiuo tekstu:

                              „Šalis

                              Pavadinimas

                              Vidaus ligos
                              Minimali mokymo kursų trukmė – 5 metai

                              Šveicarija

                              Allgemeine Innere Medizin
                              Médecine interne générale
                              Medicina interna generale“

                  4.

                  1i punktas papildomas šiuo įrašu:

                              „Šalis

                              Oficialią kvalifikaciją patvirtinantys dokumentai

                              Dokumentą išduodanti institucija

                              Kvalifikacijos pavadinimas

                              Atskaitos data

                              Šveicarija

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Écoles supérieures qui proposent des filières de formation reconnues par l' État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              2002 m. birželio 1 d.“

                  5.

                  1m punkte lentelė pakeičiama šiuo tekstu:

                              „Šalis

                              Oficialią kvalifikaciją patvirtinantys dokumentai

                              Dokumentą išduodanti institucija

                              Kvalifikacijos pavadinimas

                              Atskaitos data

                              Šveicarija

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              2002 m. birželio 1 d.

                                          2.

                                          [Bachelor of Science [Name of the UAS] in Midwifery]
                                          „Bachelor of Science HES-SO de Sage-femme“ (Bachelor of Science HES-SO in Midwifery)
                                          „Bachelor of Science BFH Hebamme“ (Bachelor of Science BFH in Midwifery)
                                          „Bachelor of Science ZFH Hebamme“ (Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              2002 m. birželio 1 d.“


title: 2017 m. sausio 11 d. Tarybos sprendimas (BUSP) 2017/50, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali)

text:
12.1.2017

               LT

               Europos Sąjungos oficialusis leidinys

               L 7/18

         TARYBOS SPRENDIMAS (BUSP) 2017/50
   2017 m. sausio 11 d.
   kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. balandžio 15 d. Taryba priėmė Sprendimą 2014/219/BUSP (1) dėl Europos Sąjungos BSGP misijos Malyje (EUCAP Sahel Mali). Misijai įgaliojimai buvo suteikti ir finansinė orientacinė suma skirta laikotarpiui iki 2017 m. sausio 14 d.;

               (2)

               atlikus misijos strateginę peržiūrą, Politinis ir saugumo komitetas rekomendavo patikslinti EUCAP Sahel Mali įgaliojimus ir juos pratęsti dvejų metų laikotarpiui. Turėtų būti nustatyta finansinė orientacinė suma laikotarpiui nuo 2017 m. sausio 15 d. iki 2018 m. sausio 14 d.;

               (3)

               todėl Sprendimas 2014/219/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/219/BUSP iš dalies keičiamas taip:

               1.

               2 straipsnis pakeičiamas taip:
               „2 straipsnis
               Tikslai ir užduotys
               1.   EUCAP Sahel Mali tikslas – padėti Malio valdžios institucijoms atkurti ir palaikyti konstitucinę ir demokratinę tvarką, taip pat užtikrinti tvarios taikos Malyje sąlygas ir atkurti bei palaikyti valstybės valdžios institucijas ir teisėtumą Malio teritorijoje, veiksmingai atkuriant Malio administracinių struktūrų funkcijas.
               2.   Siekiant remti Malio raidą valstybės institucijų atkūrimo srityje, taip pat 2015 m. gegužės 15 d. ir birželio 20 d. pasirašyto Susitarimo dėl Malio taikos ir susitaikymo įgyvendinimą, taip pat glaudžiai bendradarbiaujant su kitais tarptautiniais veikėjais, pavyzdžiui, MINUSMA, EUCAP Sahel Mali padeda vidaus saugumo pajėgoms ir jas konsultuoja įgyvendinant naujosios Vyriausybės nustatytą saugumo reformą, siekiant:

                           a)

                           pagerinti jų operatyvumo efektyvumą;

                           b)

                           atkurti jų atitinkamą hierarchinę tvarką;

                           c)

                           sustiprinti teisminių ir administracinių institucijų vaidmenį jų misijų planavimo ir priežiūros srityje ir

                           d)

                           palengvinti jų perdislokavimą į šalies šiaurę.

                     3.   EUCAP Sahel Mali savo veikla padeda gerinti Sahelio G 5 šalių grupės vidaus saugumo pajėgų ir VSP veiksmų sąveiką ir koordinavimą.
               4.   Kad jos tikslas būtų pasiektas, EUCAP Sahel Mali vykdo veiklą vadovaudamasi 2014 m. kovo 17 d. Tarybos patvirtintoje krizės valdymo koncepcijoje apibrėžtomis ir Tarybos patvirtintuose operacinio planavimo dokumentuose išdėstytomis strateginėmis operacijos gairėmis.“

               2.

               14 straipsnio 1 dalis pakeičiama taip:
               „1.   Orientacinė finansavimo suma, skirta su EUCAP Sahel Mali susijusioms išlaidoms nuo 2014 m. balandžio 15 d. iki 2015 m. sausio 14 d. padengti, yra 5 500 000 EUR. Orientacinė finansavimo suma, skirta su EUCAP Sahel Mali susijusioms išlaidoms nuo 2015 m. sausio 15 d. iki 2016 m. sausio 14 d. padengti, yra 11 400 000 EUR. Orientacinė finansavimo suma, skirta su EUCAP Sahel Mali susijusioms išlaidoms nuo 2016 m. sausio 15 d. iki 2017 m. sausio 14 d. padengti, yra 19 775 000 EUR. Orientacinė finansavimo suma, skirta su EUCAP Sahel Mali susijusioms išlaidoms nuo 2017 m. sausio 15 d. iki 2018 m. sausio 14 d. padengti, yra 29 800 000 EUR. Sprendimą dėl vėlesnių laikotarpių orientacinės finansavimo sumos priima Taryba.“

               3.

               17 straipsnis iš dalies keičiamas taip:

                           a)

                           įterpiama ši dalis:
                           „1a.   Vyriausiasis įgaliotinis įgaliojamas suteikti Europos sienų ir pakrančių apsaugos pajėgų agentūros (Frontex) misijos EUCAP Sahel Mali tikslais parengtą ES įslaptintą informaciją ir dokumentus, pažymėtus ne aukštesnio laipsnio slaptumo žyma, kokią Taryba yra nustačiusi pagal Sprendimą 2013/488/ES. Šiuo tikslu sudaromi vyriausiojo įgaliotinio ir Frontex susitarimai.“;

                           b)

                           4 dalis pakeičiama taip:
                           „4.   Šiuos įgaliojimus ir kompetenciją sudaryti šiame straipsnyje nurodytus susitarimus vyriausiasis įgaliotinis gali deleguoti EIVT pareigūnams, civilinių operacijų vadui ir (arba) misijos vadovui laikantis Sprendimo 2013/488/ES VI priedo VII skirsnio.“

               4.

               18 straipsnio paskutinis sakinys pakeičiamas taip:
               „Jis taikomas iki 2019 m. sausio 14 d.“

         2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2017 m. sausio 11 d.

            Tarybos vardu

            Pirmininkas

         L. GRECH

      (1)  2014 m. balandžio 15 d. Tarybos sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 113, 2014 4 16, p. 21).


title: 2013/168/ES: 2013 m. kovo 20 d. Europos Centrinio Banko sprendimas, kuriuo panaikinami sprendimai ECB/2011/4 dėl laikinų priemonių dėl Airijos Vyriausybės išleistų arba garantuotų antrinę rinką turinčių skolos priemonių tinkamumo, ECB/2011/10 dėl laikinų priemonių dėl Portugalijos Vyriausybės išleistų arba garantuotų antrinę rinką turinčių skolos priemonių tinkamumo, ECB/2012/32 dėl laikinų priemonių dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo ir ECB/2012/34 dėl taisyklių, susijusių su užsienio valiuta išreikšto įkaito tinkamumu, laikinų pakeitimų (ECB/2013/5)

text:
5.4.2013

               LT

               Europos Sąjungos oficialusis leidinys

               L 95/21

         EUROPOS CENTRINIO BANKO SPRENDIMAS
   2013 m. kovo 20 d.
   kuriuo panaikinami sprendimai ECB/2011/4 dėl laikinų priemonių dėl Airijos Vyriausybės išleistų arba garantuotų antrinę rinką turinčių skolos priemonių tinkamumo, ECB/2011/10 dėl laikinų priemonių dėl Portugalijos Vyriausybės išleistų arba garantuotų antrinę rinką turinčių skolos priemonių tinkamumo, ECB/2012/32 dėl laikinų priemonių dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo ir ECB/2012/34 dėl taisyklių, susijusių su užsienio valiuta išreikšto įkaito tinkamumu, laikinų pakeitimų
   (ECB/2013/5)
   (2013/168/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 18 straipsnį ir 34 straipsnio 1 dalies antrą įtrauką,
   atsižvelgdama į 2011 m. rugsėjo 20 d. Gaires ECB/2011/14 dėl Eurosistemos pinigų politikos priemonių ir procedūrų (1), ypač į jų I priedo 1.6, 6.3.1 ir 6.3.2 skirsnius,
   kadangi:

               (1)

               2012 m. gruodžio 19 d. Sprendimo ECB/2012/34 dėl taisyklių, susijusių su užsienio valiuta išreikšto įkaito tinkamumu, laikinų pakeitimų (2) turinys turėtų būti įtrauktas į 2012 m. rugpjūčio 2 d. Gaires ECB/2012/18 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu, ir kuriomis iš dalies keičiamos Gairės ECB/2007/9 (3), pagrindinį teisės aktą, reglamentuojantį su Eurosistemos refinansavimo operacijomis ir įkaito tinkamumu susijusias laikinąsias priemones;

               (2)

               siekiant aiškumo ir suderinamumo bei siekiant supaprastinti Eurosistemos įkaito sistemą, 2011 m. kovo 31 d. Sprendimo ECB/2011/4 dėl laikinų priemonių dėl Airijos Vyriausybės išleistų arba garantuotų antrinę rinką turinčių skolos priemonių tinkamumo (4), 2011 m. liepos 7 d. Sprendimo ECB/2011/10 dėl laikinų priemonių dėl Portugalijos Vyriausybės išleistų arba garantuotų antrinę rinką turinčių skolos priemonių tinkamumo (5) ir 2012 m. gruodžio 19 d. Sprendimo ECB/2012/32 dėl laikinų priemonių dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo (6) turinys taip pat turėtų būti įtraukti į gaires, apimančias laikinąsias priemones dėl Eurosistemos refinansavimo operacijų įkaito tinkamumo;

               (3)

               šie žingsniai, kurie įgyvendinami parengiant Gairių ECB/2012/18 naują redakciją, be kita ko, turėtų leisti valstybių narių, kurių valiuta yra euro, nacionaliniams centriniams bankams įgyvendinti papildomas padidintos kredito paramos priemones sutartinėse ir reguliavimo priemonėse, taikomose jų kitoms sandorių šalims;

               (4)

               todėl sprendimai ECB/2011/4, ECB/2011/10, ECB/2012/32 ir ECB/2012/34 turėtų būti panaikinti,

         PRIĖMĖ ŠĮ SPRENDIMĄ:
   1 straipsnis
   Sprendimų ECB/2011/4, ECB/2011/10, ECB/2012/32 ir ECB/2012/34 panaikinimas
   1.   Sprendimai ECB/2011/4, ECB/2011/10, ECB/2012/32 ir ECB/2012/34 panaikinami nuo 2013 m. gegužės 3 d.
   2.   Nuorodos į panaikintus sprendimus laikomos nuorodomis į Gaires ECB/2013/4.
   2 straipsnis
   Įsigaliojimas
   Šis sprendimas įsigalioja 2013 m. kovo 22 d.

      Priimta Frankfurte prie Maino 2013 m. kovo 20 d.

            ECB Pirmininkas

         Mario DRAGHI

      (1)  OL L 331, 2011 12 14, p. 1.

      (2)  OL L 14, 2013 1 18, p. 22.

      (3)  OL L 218, 2012 8 15, p. 20.

      (4)  OL L 94, 2011 4 8, p. 33.

      (5)  OL L 182, 2011 7 12, p. 31.

      (6)  OL L 359, 2012 12 29, p. 74.


title: 2007/44/EB: 2006 m. gruodžio 15 d. Europos centrinio banko sprendimas, nustatantis Europos centrinio banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygas (ECB/2006/23)

text:
31.1.2007

               LT

               Europos Sąjungos oficialusis leidinys

               L 24/5

      EUROPOS CENTRINIO BANKO SPRENDIMAS

   2006 m. gruodžio 15 d.
   nustatantis Europos centrinio banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygas
   (ECB/2006/23)
   (2007/44/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 28 straipsnio 5 dalį,
   kadangi:

               (1)

               Dėl 2006 m. gruodžio 15 d. Sprendimu ECB/2006/21 dėl nacionalinių centrinių bankų procentinių dalių Europos centrinio banko kapitalo pasirašymo rakte (1) pakoreguotų nacionaliniams centriniams bankams (NCB) skiriamų indeksų išplėstame Europos centrinio banko (ECB) kapitalo pasirašymo rakte (toliau, atitinkamai – indeksai kapitalo rakte ir kapitalo raktas) Valdančioji taryba turi nustatyti kapitalo dalių tarpusavio pervedimų tarp nacionalinių centrinių bankų, kurie 2006 m. gruodžio 31 d. yra Europos centrinių bankų sistemos (ECBS) nariais, sąlygas, siekdama užtikrinti, kad šių dalių paskirstymas atitiktų padarytus pakoregavimus. Todėl reikia priimti naują ECB sprendimą, kuris nuo 2007 m. sausio 1 d. panaikintų 2004 m. balandžio 22 d. Sprendimą ECB/2004/7, nustatantį Europos centrinio banko kapitalo dalių tarpusavio perleidimų tarp nacionalinių centrinių bankų ir apmokėto kapitalo koregavimo sąlygas (2).

               (2)

                  Bulgarian National Bank ir Banca Naţională a României iki 2007 m. sausio 1 d. prie ECBS neprisijungs, o tai reiškia, kad kapitalo dalių pervedimai pagal Statuto 28 straipsnio 5 dalį šiuo atveju jiems netaikomi.

               (3)

               2006 m. gruodžio 15 d. Sprendimas ECB/2006/22, nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones (3), nustato, kaip ir kokia apimtimi eurą įsivedusių valstybių narių NCB (toliau – dalyvaujantys NCB) privalo apmokėti ECB kapitalą, atsižvelgdami į išplėstą kapitalo raktą. 2006 m. gruodžio 18 d. Sprendimas ECB/2006/26, nustatantis nedalyvaujantiems nacionaliniams centriniams bankams Europos centrinio banko kapitalui apmokėti būtinas priemones (4), nustato procentą, kurį 2007 m. sausio 1 d. euro neįsivedusių valstybių narių NCB (toliau – nedalyvaujantys NCB) privalo sumokėti nuo 2007 m. sausio 1 d., atsižvelgiant į išplėstą kapitalo raktą.

               (4)

               Dalyvaujantys NCB, išskyrus Banka Slovenije, jau apmokėjo savo pasirašytas ECB kapitalo dalis, kaip reikalaujama pagal 2004 m. balandžio 22 d. Sprendimą ECB/2004/6, nustatantį dalyvaujantiems nacionaliniams centriniams bankams Europos centrinio banko kapitalui apmokėti būtinas priemones (5). Atsižvelgiant į tai, Sprendimo ECB/2006/22 2 straipsnio 1 dalyje nustatoma, kad, atitinkamai, arba dalyvaujantis NCB turėtų pervesti papildomą sumą į ECB, arba atgauti iš ECB grąžintiną sumą, kad būtų gautos sumos, nurodytos Sprendimo ECB/2006/22 1 straipsnyje pateiktoje lentelėje.

               (5)

               Be to, Sprendimo 2006 m. gruodžio 30 d. ECB/2006/30 dėl Banka Slovenije atliekamo kapitalo apmokėjimo, užsienio atsargų pervedimo ir įnašo į Europos centrinio banko atsargas ir atidėjimus (6) 2 straipsnio 1 ir 2 dalys nustato, kad Banka Slovenije, kuris nuo 2007 m. sausio 1 d. bus dalyvaujantis NCB, privalo apmokėti likusią savo pasirašyto ECB kapitalo dalį, kad susidarytų suma, nurodyta šalia jo pavadinimo Sprendimo ECB/2006/22 1 straipsnio lentelėje, atsižvelgiant į išplėstą kapitalo raktą.

               (6)

               Taip pat, nedalyvaujantys NCB, išskyrus Bulgarian National Bank ir Banca Naţională a României, jau apmokėjo savo pasirašytas ECB kapitalo dalis, kaip reikalaujama pagal 2004 m. balandžio 23 d. Sprendimą ECB/2004/10, nustatantį nedalyvaujantiems nacionaliniams centriniams bankams Europos centrinio banko kapitalui apmokėti būtinas priemones (7). Atsižvelgiant į tai, Sprendimo ECB/2006/26 2 straipsnio 1 dalis nustato, kad kiekvienas iš jų turėtų arba pervesti ECB papildomą sumą, arba, atitinkamai, iš ECB atgauti grąžintiną sumą, kad susidarytų sumos, nurodytos Sprendimo ECB/2006/26 1 straipsnio lentelėje. Sprendimo ECB/2006/26 2 straipsnio 2 dalis nustato, kad Bulgarian National Bank ir Banca Naţională a României turėtų į ECB pervesti sumą, nurodytą šalia jų pavadinimų to paties sprendimo 1 straipsnyje pateiktoje lentelėje,

         NUSPRENDĖ:
   1 straipsnis
   Kapitalo dalių pervedimas
   Atsižvelgiant į ECB kapitalo dalis, kurias kiekvienas NCB, išskyrus Bulgarian National Bank ir Banca Naţională a României, bus pasirašęs 2006 m. gruodžio 31 d., ir ECB kapitalo dalis, kurias kiekvienas šis NCB pasirašys nuo 2007 m. sausio 1 d. dėl Sprendimo ECB/2006/21 2 straipsnyje nustatyto indeksų kapitalo rakte pakoregavimo, šie nacionaliniai centriniai bankai perveda tarpusavyje kapitalo dalis pervedimais į ir iš ECB, siekdami užtikrinti, kad kapitalo dalių paskirstymas nuo 2007 m. sausio 1 d. atitiktų pakoreguotus indeksus. Šiuo tikslu kiekvienas šis NCB, remdamasis šiuo straipsniu ir nereikalaudamas jokių kitų formalumų ar veiksmų, 2007 m. sausio 1 d. perveda arba gauna pasirašyto ECB kapitalo dalį, nurodytą šalia jo pavadinimo šio sprendimo I priede pateiktos lentelės ketvirtoje skiltyje, kur „+“ žymi kapitalo dalį, kurią ECB perveda nacionaliniam centriniam bankui, o „-“ žymi kapitalo dalį, kurią nacionalinis centrinis bankas perveda ECB.
   2 straipsnis
   Apmokėto kapitalo pakoregavimas
   1.   Atsižvelgiant į ECB kapitalo sumas, kurias kiekvienas NCB apmokėjo (jei tokių yra), ir ECB kapitalo sumas, kurias kiekvienas NCB apmoka nuo 2007 m. sausio 1 d., remdamasis, atitinkamai, Sprendimo ECB/2006/22 1 straipsniu dalyvaujantiems NCB ir Sprendimo ECB/2006/26 1 straipsniu nedalyvaujantiems NCB, kiekvienas NCB pirmą Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET) veikimo dieną po 2007 m. sausio 1 d. perveda arba gauna grynąją sumą, nurodytą šalia jo pavadinimo šio sprendimo II priede pateiktos lentelės ketvirtoje skiltyje, kur „+“ žymi sumą, kurią nacionalinis centrinis bankas perveda į ECB, o „-“ žymi sumą, kurią ECB perveda į tą nacionalinį centrinį banką.
   2.   Pirmą TARGET veikimo dieną po 2007 m. sausio 1 d. ECB ir nacionaliniai centriniai bankai, kurie privalo pervesti sumą pagal 1 dalį, kiekvienas atskirai perveda bet kokias palūkanas, sukauptas laikotarpiu nuo 2007 m. sausio 1 d. iki pervedimo dienos už atitinkamas mokėtinas sumas. Šių palūkanų perdavėjai ir gavėjai yra tie patys, kaip ir sumų, už kurias susikaupia palūkanos, perdavėjai ir gavėjai.
   3 straipsnis
   Bendrosios nuostatos
   1.   2 straipsnyje aprašyti pervedimai vykdomi naudojantis TARGET.
   2.   Jei NCB nėra prisijungęs prie TARGET, 2 straipsnyje aprašytos sumos pervedamos kredituojant sąskaitą, kurią laiku paskiria ECB arba NCB.
   3.   Bet kokios palūkanos, sukauptos pagal 2 straipsnio 2 dalį, yra skaičiuojamos kasdien, naudojant faktinę 360 dienų apskaičiavimo metodiką, taikant normą, lygią ECBS naujausiai pagrindinei refinansavimo operacijai taikomai ribinei palūkanų normai.
   4.   ECB ir nacionaliniai centriniai bankai, kurie privalo atlikti pervedimą pagal 2 straipsnį, tinkamu laiku duoda reikiamus nurodymus, kad tokie pervedimai būtų vykdomi tinkamai ir laiku.
   4 straipsnis
   Baigiamoji nuostata
   1.   Šis sprendimas įsigalioja 2007 m. sausio 1 d.
   2.   Sprendimas ECB/2004/7 panaikinamas nuo 2007 m. sausio 1 d.
   3.   Nuorodos į Sprendimą ECB/2004/7 laikomos nuorodomis į šį sprendimą.

      Priimta Frankfurte prie Maino, 2006 m. gruodžio 15 d.

            ECB pirmininkas

         Jean-Claude TRICHET

      (1)  Žr. šio Oficialiojo leidinio 1 p.

      (2)  OL L 205, 2004 6 9, p. 9.

      (3)  Žr. šio Oficialiojo leidinio 3 p.

      (4)  Žr. šio Oficialiojo leidinio 15 p.

      (5)  OL L 205, 2004 6 9, p. 7.

      (6)  Žr. šio Oficialiojo leidinio 17 p.

      (7)  OL L 205, 2004 6 9, p. 19.

      I PRIEDAS
      NCB PASIRAŠYTAS KAPITALAS

                  2006 m. gruodžio 31 d. pasirašyta dalis
                  (EUR)

                  Nuo 2007 m. sausio 1 d. pasirašyta dalis
                  (EUR)

                  Dalis, kurią reikia perleisti
                  (EUR)

                     Dalyvaujantys NCB

                  Nationale Bank van België/Banque Nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d’Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                     Nedalyvaujantys NCB

                  Bulgarian National Bank

                  0

                  50 883 842,67

                  Netaikoma

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Central Bank of Cyprus

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Ċentrali ta’ Malta/ Central Bank of Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţională a României

                  0

                  145 099 312,72

                  Netaikoma

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges Riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Iš viso (1):

                  5 564 669 247,19

                  5 760 652 402,58

                  0

         (1)  Dėl apvalinimo sumos grafoje „iš viso“ gali neatitikti bendros sumos.

      II PRIEDAS
      NCB APMOKĖTAS KAPITALAS

                  2006 m. gruodžio 31 d. apmokėta dalis
                  (EUR)

                  Nuo 2007 m. sausio 1 d. apmokėta dalis
                  (EUR)

                  Pervedama suma
                  (EUR)

                     Dalyvaujantys NCB

                  Nationale Bank van België/Banque Nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                     Nedalyvaujantys NCB

                  Bulgarian National Bank

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Central Bank of Cyprus

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Ċentrali ta' Malta/Central Bank of Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţională a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges Riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Iš viso (1):

                  4 089 277 550,12

                  4 127 136 230,00

                  +37 858 679,88

         (1)  Dėl apvalinimo sumos grafoje „iš viso“ gali neatitikti bendros sumos.


title: 2005/756/EB: 2005 m. spalio 17 d. Tarybos sprendimas, panaikinantis Sprendimą 2001/131/EB, užbaigiantį konsultacijas su Haičiu pagal AKR ir EB partnerystės susitarimo 96 straipsnį

text:
28.10.2005

               LT

               Europos Sąjungos oficialusis leidinys

               L 285/45

      TARYBOS SPRENDIMAS

   2005 m. spalio 17 d.
   panaikinantis Sprendimą 2001/131/EB, užbaigiantį konsultacijas su Haičiu pagal AKR ir EB partnerystės susitarimo 96 straipsnį
   (2005/756/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į AKR ir EB partnerystės susitarimą (1), įsigaliojusį 2003 m. balandžio 1 d., ypač į jo 96 straipsnį,
   atsižvelgdama į valstybių narių Vyriausybių atstovų, susirinkusių Taryboje, vidaus susitarimą dėl priemonių, kurių būtina imtis, ir tvarkos, kurios būtina laikytis, įgyvendinant AKR ir EB partnerystės susitarimą (2), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               Remiantis Sprendimu 2001/131/EB (3), „atitinkamomis priemonėmis“, kaip jos apibrėžiamos AKR ir EB partnerystės susitarimo 96 straipsnio 2 dalies c punkte, buvo iš dalies sustabdyta Haičiui skiriama finansinė pagalba.

               (2)

               Sprendimas 2004/681/EB galioja iki 2005 m. gruodžio 31 d. ir jame numatoma peržiūrėti priemones po šešių mėnesių.

               (3)

               2005 m. kovo mėn. Europos Sąjungos pirmininkavimo Haityje, Europos Bendrijų Komisijos ir valstybių narių atstovų Haityje sudaryta darbo grupė parengė ataskaitą apie Haičio Vyriausybės pažangą vykdant konkrečius įsipareigojimus laikytis esminių AKR ir EB partnerystės susitarimo 9 straipsnyje nustatytų nuostatų, ypač susijusių su žmogaus teisių padėtimi, demokratijos ir teisinės valstybės principais, siekiant šalies grįžimo prie visiškai konstitucinio ir demokratinio valdymo.

               (4)

               Dabartinė padėtis Haityje saugumo, pagarbos žmogaus teisėms ir skurdo atžvilgiu kelia didelį nerimą. Ši padėtis buvo patvirtinta 2005 m. balandžio mėn. Jungtinių Tautų Saugumo Tarybos misijos ataskaitoje. Vis dėlto tarptautinė bendruomenė kelis kartus pakartojo savo įsipareigojimą palaikyti Laikinąją Vyriausybę ir Haičio tautą siekiant demokratijos ir ekonomikos bei socialinio vystymosi.

               (5)

               Laikinoji Vyriausybė yra verta Europos Sąjungos pasitikėjimo, užtikrinant politinius pertvarkymus, ypač organizuojant laisvus ir teisingus rinkimus visiškai nenukrypstant nuo paskelbto rinkimų kalendoriaus,

         NUSPRENDĖ:
   1 straipsnis
   Sprendimas 2001/131/EB panaikinamas.
   2 straipsnis
   Šis sprendimas skelbiamas Europos Sąjungos oficialiajame leidinyje. Laiškas, pateikiamas sprendimo priede, bus nusiųstas Haičio valdžios institucijoms.
   3 straipsnis
   Europos Parlamentas nuodugniai ir tuojau pat informuojamas apie šį sprendimą.

      Priimta Liuksemburge, 2005 m. spalio 17 d.

            Tarybos vardu

            Pirmininkė

         M. BECKETT

      (1)  OL L 317, 2000 12 15, p. 3.

      (2)  OL L 317, 2000 12 15, p. 376.

      (3)  OL L 48, 2001 2 17, p. 31. Sprendimas su paskutiniais pakeitimais, padarytais Sprendimu 2004/681/EB (OL L 311, 2004 10 8, p. 30).

      PRIEDAS
      Gerbiamasis pone,
      Europos Sąjunga teikia ypač didelę svarbą Kotonu susitarimo 9 straipsnio nuostatoms. AKR ir EB partnerystė grindžiama pagarba žmogaus teisėms, demokratijos principams ir teisinei valstybei. Tai yra esminiai susitarimo elementai ir todėl sudaro mūsų santykių pagrindą.
      Atsižvelgdama į tai, Europos Sąjunga atidžiai stebėjo pereinamąjį laikotarpį Haityje, kuris prasidėjo paskyrus Jūsų vadovaujamą naują Haičio Laikinąją Vyriausybę, kuri buvo prisaikdinta 2004 m. kovo 17 d. po išsamių konsultacijų, vykdytų pagal CARICOM/OAS planą.
      2004 m. gegužės 12 d. Briuselyje įvyko Jūsų ir Europos Komisijos diskusijos, kuriose buvo siekiama aptarti Laikinosios Vyriausybės politikos programą dėl demokratinės ir konstitucinės tvarkos atkūrimo. Europos Sąjunga atkreipė dėmesį į Jūsų prisiimtus įsipareigojimus, ypač susijusius su žmogaus teisių padėties gerinimu, demokratijos principų įgyvendinimu, įskaitant laisvų ir teisingų rinkimų rengimą, taip pat su teisine valstybe ir geru valdymu, kaip teigiama Jūsų 2004 m. gegužės 25 d. laiške Europos Komisijai. Šie privalomi įsipareigojimai, kurie ir toliau lieka galioti dėl jų svarbos mūsų bendradarbiavimui vystymosi labui, turėtų padėti kurt stabilesnę politinę padėtį Haityje.
      Europos Sąjunga atidžiai stebėjo Haičio raidą visose srityse ir buvo labai aktyvi tarptautinei bendruomenei dedant pastangas padėti šaliai jos ambicingame ir sunkiame kelyje demokratinio valdymo link. Mes esame tvirtai įsitikinę, kad Haičio tauta turi teisę į geresnį gyvenimą saugiame ir stabiliame Haityje, kuriame visapusiškai gerbiami demokratijos principai, žmogaus teisės, teisinė valstybė ir geras valdymas.
      Europos Sąjunga, kaip Jūs žinote, suvaidino vadovaujantį vaidmenį rengiant ir priimant Laikinąjį bendradarbiavimo planą ir buvo didžiausia pagalbos teikėja, 2004 m. Vašingtono konferencijoje įsipareigojusi Haičio vystymosi atžvilgiu. Nuo to laiko buvo padaryta didelė pažanga, o finansiniai srautai laipsniškai pasiekia pageidaujamą lygį, nes padidėjo šalies pajėgumas įsisavinti finansinę ir techninę pagalbą.
      Europos Sąjunga labai artimai bendradarbiavo su visais didžiaisiais tarptautiniais veikėjais ir pareiškė visapusiškai remianti JT misiją Haityje (MINUSTAH) ir jos didžiules pastangas padėti Vyriausybei bei Haičio nacionalinei policijai įtvirtinti saugumą ir stabilumą, kurie yra būtini tam, kad šalis galėtų rengtis 2005 m. rudenį vyksiantiems rinkimams ir kad būtų sėkmingai įgyvendintos tvaraus vystymosi programos.
      Europos Sąjunga, remdamasi savo pačios šaltiniais bei Saugumo Tarybos ataskaitomis apie Haitį, įvertino politikos ir ekonomikos srityse padarytą pažangą. Mes manome, kad dėl papildomos finansinės paramos demokratijos procesas Haityje sustiprėtų; todėl mes nusprendėme, kad pagal Sprendimą 2001/131/EB priimtos priemonės būtų panaikintos ir kad būtų atnaujintas visapusiškas bendradarbiavimas su Haičiu, naudojant visas turimas priemones, įskaitant galimą biudžeto pagalbą. Pagal šias priemones Nacionalinė orientacinė programa (NOP) pagal 9-ąjį EPF su Haičiu turėjo būti pasirašyta po nacionalinių rinkimų su nauja demokratiškai išrinkta Vyriausybe. Šiuo metu su Jūsų Vyriausybe yra vykdomas 9-ojo EPF planavimas, ir Nacionalinė orientacinė programa bus pasirašyta, kai tik šis planavimas bus baigtas. Yra svarbu, kad šis procesas vyktų greitai; tada būtų galima taip pat greitai įgyvendinti su juo susijusius veiksmus, teikiančius naudą Haičio gyventojams. Tačiau mes norėtume pabrėžti, kad esame vis dar susirūpinę dėl situacijos Jūsų šalyje.
      Norint, kad bendradarbiavimas būtų sėkmingas, būtina užtikrinti didesnius pagalbos įsisavinimo pajėgumus, kurie šiuo metu yra nepakankami, didinant gero valdymo bei pagalbos valdymo stiprinimo pajėgumus. Europos Sąjunga tikisi, kad Laikinoji Vyriausybė ir būsimoji Haičio išrinkta Vyriausybė šiuo atžvilgiu imsis ryžtingų žingsnių. Įgyvendinimo metodai bus nustatyti atsižvelgiant į šalies gebėjimą tinkamai valdyti valstybės finansus.
      Europos Sąjunga atidžiai stebės tolesnę demokratizacijos proceso raidą, ypač tai, kaip Laikinoji Vyriausybė vykdo savo įsipareigojimus žmogaus teisių, nacionalinio dialogo, demokratijos principų, ekonomikos valdymo srityse ir kaip rengiamasi vietos, nacionaliniams ir prezidento rinkimams. Atsižvelgdama į tai Europos Sąjunga rems vykstantį rinkimų procesą. Todėl ji tikisi, kad Laikinoji Vyriausybė imsis veiksmingų priemonių, kad būtų užtikrinta pagarba žmogaus teisėms ir teisinės valstybės pažanga, įskaitant veiksmus, skirtus nebaudžiamumui už žmogaus teisių pažeidimus sustabdyti ir tolesnių Haičio nacionalinės policijos ir teismų sektoriaus reformų vykdymui. Europos Sąjunga taip pat ragina Haičio Vyriausybę toliau tęsti viską apimantį politinį dialogą su visomis smurto nepripažįstančiomis politinėmis ir visuomenės jėgomis, kad Haityje būtų pasiektas ilgalaikis stabilumas ir nacionalinis susitaikymas. Mes atkreipiame dėmesį į galimą rinkimų kalendoriaus peržiūrą, numatant vietinius rinkimus surengti 2005 m. gruodžio mėn., o du nacionalinių ir prezidento rinkimų turus – 2005 m. lapkričio mėn. ir 2006 m. sausio mėn., tokiu būdu vis dar sudarant galimybę išrinktajai Vyriausybei ateiti į valdžią 2006 m. vasario mėn. Europos Sąjunga ragina Haičio Vyriausybę ir toliau laikytis įsipareigojimo parengti ir vykdyti laisvus ir teisingus rinkimus, pabrėždama, kad yra svarbu išvengti tolesnių rinkimų tvarkaraščio atidėjimų. Europos Sąjunga suteikia rinkimams 18 milijonų EUR dydžio paramą. Be to, Europos Sąjunga svarsto galimybę siųsti rinkimų stebėjimo misiją.
      Europos Sąjunga ir toliau liks artimai susijusi su Haičio raida, plėtodama nuolatinį ir intensyvų politinį dialogą pagal Kotonu susitarimą su Jūsų Vyriausybe ir su naująja Vyriausybe, kuri bus sudaryta po būsimųjų rinkimų.
      Reiškiu Jums savo didžią pagarbą.
      Briuselis,

            Komisijos vardu

            Tarybos vardu


title: 1988 m. birželio 22 d. Tarybos sprendimas dėl Komisijos sudarytino kvapiosioms medžiagoms gaminti naudojamų žaliavų ir medžiagų aprašo

text:
Svarbus teisinis pranešimas

|

31988D0389

Oficialusis leidinys L 184 , 15/07/1988 p. 0067 - 0067 specialusis leidimas suomių kalba: skyrius 13 tomas 17 p. 0083  specialusis leidimas švedų kalba: skyrius 13 tomas 17 p. 0083

		Tarybos sprendimas1988 m. birželio 22 d.dėl Komisijos sudarytino kvapiosioms medžiagoms gaminti naudojamų žaliavų ir medžiagų aprašo(88/389/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 213 straipsnį,kadangi 1988 m. birželio 22 d. Taryba priėmė Direktyvą 87/388/EEB dėl valstybių narių įstatymų, susijusių su maisto produktuose naudojamomis kvapiosiomis medžiagomis ir jų gamybos žaliavomis, suderinimo [1];kadangi tapo aišku, kad buvo pageidautina gauti duomenų apie žaliavas ir medžiagas, naudojamas gaminant kvapiąsias medžiagas, viena vertus, siekiant įvertinti visus klausimus, susijusius su kvapiosiomis medžiagomis ir joms gaminti naudojamomis žaliavomis, bei, kita vertus, siekiant imtis su tuo susijusių veiksmų Bendrijos lygiu;kadangi šiuos duomenis galėtų būti lengviau gauti Komisijai parengus šių žaliavų ir medžiagų aprašą,NUSPRENDĖ:1 straipsnis1. Per 24 mėnesius nuo šio sprendimo priėmimo Komisija, pasikonsultavusi su valstybėmis narėmis sudaro aprašą:- kvapiosios medžiagos šaltinių, sudarytų iš maisto produktų ir prieskoninių augalų bei prieskonių, kurie paprastai laikomi maisto produktais,- kvapiosios medžiagos šaltinių, sudarytų iš augalinės ar gyvūninės kilmės žaliavų, kurios paprastai nelaikomos maisto produktais,- kvapiųjų medžiagų, pagamintų iš augalinės ar gyvūninės kilmės žaliavų taikant atitinkamus fizikinius procesus arba fermentinius ar mikrobiologinius procesus,- cheminės sintezės ar cheminio atskyrimo būdu gautų kvapiųjų medžiagų, kurių cheminė sudėtis yra tokia pati kaip ir kvapiųjų medžiagų, kurių paprastai yra maisto produktuose, arba prieskoniniuose augaluose ir prieskoniuose, kurie paprastai laikomi maisto produktais,- cheminės sintezės ar cheminio atskyrimo būdu gautų kvapiųjų medžiagų, kurių cheminė sudėtis yra tokia pati kaip ir kvapiųjų medžiagų, kurių paprastai yra augalinės ar gyvūninės kilmės žaliavose, kurios paprastai nelaikomos maisto produktais,- cheminės sintezės ar cheminio atskyrimo būdu gautų kvapiųjų medžiagų, išskyrus paminėtas ketvirtoje ir penktoje įtraukose,- žaliavų, naudojamų kvapiosioms rūkymo medžiagoms ir technologiškai perdirbtoms kvapiosioms medžiagoms gaminti, ir reakcijos sąlygų, kuriomis jos gaminamos.2. 1 dalyje paminėtą aprašą Komisija reguliariai atnaujina.Priimta Liuksemburge, 1988 m. birželio 22 d.Tarybos varduPirmininkasM. Bangemann[1] OL L 184, 1988 7 15, p. 61.--------------------------------------------------


title: 2013/560/ES: 2013 m. balandžio 17 d. Europos Parlamento sprendimas dėl Europos profesinio mokymo plėtros centro 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/174

      EUROPOS PARLAMENTO SPRENDIMAS

   2013 m. balandžio 17 d.
   dėl Europos profesinio mokymo plėtros centro 2011 finansinių metų biudžeto įvykdymo patvirtinimo
   (2013/560/ES)
   EUROPOS PARLAMENTAS,

               —

               atsižvelgdamas į Europos profesinio mokymo plėtros centro 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos profesinio mokymo plėtros centro 2011 finansinių metų galutinių metinių ataskaitų kartu su centro atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (4), ypač į jo 12a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0073/2013),

               1.

               patvirtina Europos profesinio mokymo plėtros centro direktoriui, kad centro 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 17.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 39, 1975 2 13, p. 1.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos profesinio mokymo plėtros centro 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos profesinio mokymo plėtros centro 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos profesinio mokymo plėtros centro 2011 finansinių metų galutinių metinių ataskaitų kartu su centro atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7–0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (4), ypač į jo 12a straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0073/2013),

                  A.

                  kadangi Europos profesinio mokymo plėtros centras (toliau – centras), kuris yra įsikūręs Salonikuose, įsteigtas Reglamentu (EEB) Nr. 337/75,

                  B.

                  kadangi Audito Rūmai pranešė, kad jiems pateiktas pagrįstas patikinimas, jog centro 2011 finansinių metų metinės finansinės ataskaitos yra patikimos ir jose atspindimos operacijos yra teisėtos ir tvarkingos,

                  C.

                  kadangi Parlamentas 2012 m. gegužės 10 d. priėmė sprendimą dėl centro direktoriui suteikiamo patvirtinimo, kad centro 2010 finansinių metų biudžetas įvykdytas (6), ir prie biudžeto įvykdymo patvirtinimo pridėtoje savo rezoliucijoje Parlamentas, be kita ko:

                              —

                              pažymėjo centro įsipareigojimą 2012 m. panaudoti Norvegijos ir Islandijos ankstesnių metų įnašus; ragino centrą nuolat informuoti biudžeto įvykdymą tvirtinančią instituciją apie šių įnašų panaudojimą,

                              —

                              palankiai vertino centro ryžtą toliau mažinti perkėlimo į kitą laikotarpį mastą biudžeto vykdymo (įsipareigojimai, mokėjimai) ir viešųjų pirkimų pažangos priežiūrą vykdant standartizuotomis formomis,

                              —

                              ragino centrą toliau dėti pastangas, kuriomis būtų siekiama sumažinti į kitą laikotarpį perkeliamų asignavimų mastą, kad būtų geriau laikomasi metinio periodiškumo principo; priminė centrui, kad to galima pasiekti patobulinus jo planavimo ir priežiūros sistemą ir kalendoriniais metais anksčiau pradedant sutarčių pasirašymą,

                              —

                              ragino centrą kuo labiau sumažinti jo vykdomų įsipareigojimų asignavimų perkėlimų iš vienos biudžeto eilutės į kitą skaičių, siekiant taikyti biudžeto konkretumo principą,

                              —

                              atkreipė dėmesį į tai, kad centro veiklos vertinimo sistema (VVS) buvo visapusiškai taikoma, ir ragino centrą toliau plėtoti kokybinį vertinimą, siekiant papildyti labiau kiekybinius VVS rodiklius,

                              —

                              ragino centrą informuoti biudžeto įvykdymą tvirtinančią instituciją apie likusių rekomendacijų, kurias pateikė Vidaus audito tarnyba (VAT), įgyvendinimo pažangą,

                  D.

                  kadangi centro galutinis biudžetas 2011 finansiniais metais sudarė 18 870 845 EUR, palyginti su 18 250 000 EUR 2010 m., t. y. padidėjo 3,21 %,

                  E.

                  kadangi Sąjungos įnašas į centro biudžetą 2011 finansiniais metais buvo 16 987 000 EUR, palyginti su 16 920 000 EUR 2010 m., o tai rodo, kad jis padidėjo 0,39 %,

                  F.

                  kadangi metų ekonominės veiklos rezultatas buvo neigiamas ir sudarė – 483 296,74 EUR,

         Biudžeto ir finansų valdymas

                  1.

                  pažymi, remdamasis centro 2011 finansinių metų metinėmis ataskaitomis, kad centrui buvo suteiktas 1 106 655 EUR taisomasis biudžetas, taigi po dalinių pakeitimų bendras biudžetas sudarė 18 870 845 EUR;

                  2.

                  atkreipia dėmesį į centro valdybos nuomonėje dėl 2011 m. galutinės metinės ataskaitos pateiktą informaciją, kad Sąjungos įnašu finansuotas 2011 m. biudžetas visiškai įvykdytas;

                  3.

                  pažymi, kad centras gauna metinius įnašus iš dviejų trečiųjų šalių, kurios gauna naudos iš jo veiklos; pažymi, kad Norvegija ir Islandija prie centro 2011 m. finansinių metų biudžeto prisidėjo 407 066,59 EUR įnašu; primena, kad šios lėšos valdomos kaip asignuotosios pajamos, todėl turi būti skiriamos konkretiems projektams; džiaugiasi, kad 2011 m. pasiektas planuotas tikslas ir 100 % įvykdytas planuotas biudžetas; ragina centrą nuolat informuoti biudžeto įvykdymą tvirtinančią instituciją apie šių įnašų panaudojimą;

                  4.

                  teigiamai vertina išsamaus procesų rinkinio rengimą siekiant stebėti metinės darbo programos įgyvendinimą ir išteklių panaudojimą ir teikti atitinkamas ataskaitas; vis dėlto pažymi, kad reikalingas tolesnis tobulinimas atsižvelgiant į tai, kad iš 77 biudžeto perkėlimų 67 atlikti 2011 m. pabaigoje, nes tai rodo biudžeto ir programų planavimo trūkumus; ragina pradėti taikyti struktūrines priemones, kad būtų pašalinti minėti trūkumai;

                  5.

                  teigiamai vertina tai, kad sumažėjo panaikintų mokėjimų asignavimų, kurie 2010 m. sudarė 14 %, o 2011 m. – 5,2 %;

         Perkelti asignavimai

                  6.

                  remdamasis metinėmis ataskaitomis pripažįsta, kad 0,9 mln. EUR (5 %) perkelta į 2012 m.; be to, pažymi, kad iš perkeltos sumos 0,6 mln. EUR sudarė asignavimai pagal II antraštinę dalį „Administracinės išlaidos“ (37 % visų II antraštinės dalies asignavimų); ragina centrą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes šis pernelyg aukštas II antraštinės dalies perkėlimų lygis prieštarauja biudžeto metinio periodiškumo principui;

                  7.

                  atkreipia dėmesį į tai, kad centras nuo 2004 m. diferencijavo asignavimus pagal III antraštinę dalį, ir tai paaiškina, kodėl biudžeto rezultatų apskaičiavimuose yra tik nesavaiminiai perkėlimai, kuriuos patvirtino centro valdyba, ir nėra kitokių asignavimų pagrindinei veiklai perkėlimų;

         Perkeltos sumos

                  8.

                  pažymi kad centras perkėlė 699 920 EUR iš I antraštinės dalies į II ir III antraštines dalis (atitinkamai 204 620 EUR ir 495 300 EUR) pagal Finansinio reglamento 23 straipsnį; ragina centrą informuoti biudžeto įvykdymą tvirtinančią instituciją apie veiksmus, kurių jis imsis siekdamas ištaisyti šį trūkumą, nes ši padėtis rodo biudžeto planavimo ir programavimo trūkumus ir tai prieštarauja biudžeto konkretumo principui;

         Dotacijos

                  9.

                  remdamasis Audito Rūmų informacija pripažįsta, kad Profesinio rengimo ir mokymo dotacijoms kasmet centro skiriamos lėšos sudaro apie 1 milijoną EUR; be to, pažymi, kad buvo reikšmingų vėlavimų užbaigiant 2010 m. dotacijas, nes naudos gavėjai per vėlai pateikė savo galutines veiklos ataskaitas ir pats centras vėlavo patikrinti šias ataskaitas ir atlikti galutinius mokėjimus; ragina centrą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą;

                  10.

                  pripažįsta, kad, kaip teigia centras, 2011 m. būta vėlavimų sumokėti galutinį 2010 m. dotacijų likutį dėl to, kad 2010 m. darbo programa buvo labai intensyvi ir tuo pat metu dėl nenumatytų ilgalaikių atostogų trūko darbuotojų grupėje, koordinuojančioje tinklą;

         Žmogiškieji ištekliai

                  11.

                  patvirtina, kad 2011 m. gruodžio 31 d. iš 101 etato, numatyto pagal etatų planą, buvo užimti 97;

                  12.

                  palankiai vertina tai, kad centras 2010 m. baigė kurti internetinę įdarbinimo priemonę RECON (įdarbinimas internetu), kuri padės jam padidinti įdarbinimo spartą ir veiksmingumą;

                  13.

                  apgailestauja, kad naujojo direktoriaus įdarbinimo procedūra paskelbta nerezultatyvia 2011 m. ir kad ši darbo vieta, laisva nuo 2010 m. spalio 15 d., neužpildyta ir 2012 m.;

         Veikla

                  14.

                  su pasitenkinimu pažymi, kad centras parengė Gantto diagramas su duomenimis apie visas 2011 m. pagrindines veiklos sritis, kaip to prašė biudžeto įvykdymą tvirtinanti institucija;

                  15.

                  atkreipia dėmesį į metinėse ataskaitose pateiktą informaciją, kad veiklos vertinimo sistema (VVS) buvo visapusiškai taikoma, ir skatina centrą toliau plėtoti kokybinį vertinimą, siekiant papildyti labiau kiekybinius VVS rodiklius;

                  16.

                  ragina Komisiją, kartu su Europos mokymo fondu, Europos profesinio mokymo plėtros centru, Europos gyvenimo ir darbo sąlygų gerinimo fondu ir Europos darbuotojų saugos ir sveikatos agentūra toliau tirti šių agentūrų sąveikas ir pranešti biudžeto vykdymą tvirtinančiai institucijai apie galimą glaudesnę šių keturių agentūrų integraciją; ragina šias agentūras ir Komisiją įvertinti, ar užtikrinus glaudų bendradarbiavimą galėtų būti pasiekta masto ekonomija ir optimizuota jų veikla;

         Bendradarbiavimas su Europos mokymo fondu (angl. ETF)

                  17.

                  pažymi, kad 2009 m. lapkričio mėn. centro ir Europos mokymo fondo bendradarbiavimo susitarimas buvo atnaujintas 2010–2013 m. laikotarpiui; pripažįsta, kad centras ir Europos mokymo fondas, vykdydami šį bendradarbiavimą, kasmet parengia bendrą veiklos programą, kuri pridedama prie abiejų šių agentūrų veiklos programų;

                  18.

                  nustato, kad 2011 m. centras ir Europos mokymo fondas toliau sistemino savo bendradarbiavimą norėdami kuo labiau padidinti pagal atitinkamus savo įgaliojimus gaunamą naudą, todėl pradėjo rengti pasidalijimo žiniomis seminarus, bendradarbiauti kvalifikacijos ugdymo srityje, įgyvendinti bendras Sąjungos priemones ir, prisidėdami prie tolesnių veiksmų priėmus Briugės komunikatą dėl aktyvesnio Europos bendradarbiavimo profesinio rengimo ir mokymo srityje, bendradarbiauti rengiant 2012 m. šalių kandidačių pažangos ataskaitas;

         Vidaus auditas

                  19.

                  džiaugiasi, kad centras 2012 m. vasario 23 d. laišku informavo, kad iki 2011 m. gruodžio mėn. pabaigos įgyvendintos visos septynios VAT 2009 m. rekomendacijos; ragina centrą informuoti biudžeto įvykdymą tvirtinančią instituciją apie 2010 m. rekomendacijų įgyvendinimo pažangą;

                  20.

                  džiaugiasi gauta informacija, pateikta 2012 m. vasario 23 d. laiške, kad iki 2011 m. pabaigos buvo pasiekta visiška atitiktis visiems pagrindiniams „VKS (vidaus kontrolės standartai) 8“ reikalavimams; atkreipia dėmesį į centro įsipareigojimą 2012 m. pirmajame pusmetyje įvykdyti pagrindinius „VKS 10“ reikalavimus;

         Vidaus audito struktūra (VAS)

                  21.

                  vis dėlto patvirtina iš centro gautą informaciją, kad VAS funkcijas dabar atlieka atitinkamai arba išorės rangovai (pvz., sutartis dėl centro finansinės programinės įrangos audito buvo sudaryta ir įgyvendinta 2011 m.), arba vidaus projektų grupės; be to, pažymi, kad centras baigė dokumentuoti visas pagrindines procedūras (buvo sudaryta sutartis su išorės auditorium, kad jis valdytų šį procesą), taip pat buvo organizuoti mokymai siekiant užtikrinti metinės darbo programos ir efektyvių vidaus kontrolės priemonių įgyvendinimą;

                  22.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (7) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 17.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 39, 1975 2 13, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 148.

         (7)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2016 m. rugsėjo 20 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
23.9.2016

               LT

               Europos Sąjungos oficialusis leidinys

               C 348/10

         TARYBOS SPRENDIMAS
   2016 m. rugsėjo 20 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   (2016/C 348/06)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Liuksemburgo Vyriausybės pasiūlytą kandidatūrą,
   kadangi:

               (1)

               2015 m. liepos 14 d. (2) ir 2015 m. rugsėjo 14 d. (3) sprendimais Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2015 m. rugsėjo 18 d. iki 2018 m. rugsėjo 17 d.;

               (2)

               atsistatydinus Antonio DE CAROLIS tapo laisva Centro valdančiosios tarybos Vyriausybių atstovų kategorijos Liuksemburgui atstovaujančio nario vieta;

               (3)

               pirmiau minėto Centro valdančiosios tarybos nariai turėtų būti paskirti likusiam dabartinės kadencijos laikui iki 2018 m. rugsėjo 17 d.,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2018 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:
   VYRIAUSYBIŲ ATSTOVAI:

               LIUKSEMBURGAS

               Gil BELLING

         2 straipsnis
   Šis sprendimas informaciniais tikslais skelbiamas Europos Sąjungos oficialiajame leidinyje.

      Priimta Briuselyje 2016 m. rugsėjo 20 d.

            Tarybos vardu

            Pirmininkas

         I. KORČOK

      (1)  OL L 39, 1975 2 13, p. 1.

      (2)  OL C 232, 2015 7 16, p. 2.

      (3)  OL C 305, 2015 9 16, p. 2.


title: 2008 m. spalio 24 d. Tarybos sprendimas 2008/877/BUSP dėl Europos Sąjungos ir Gruzijos susitarimo dėl Europos Sąjungos stebėsenos misijos Gruzijoje statuso sudarymo

text:
21.11.2008

               LT

               Europos Sąjungos oficialusis leidinys

               L 310/30

         TARYBOS SPRENDIMAS 2008/877/BUSP
   2008 m. spalio 24 d.
   dėl Europos Sąjungos ir Gruzijos susitarimo dėl Europos Sąjungos stebėsenos misijos Gruzijoje statuso sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2008 m. rugsėjo 15 d. Taryba priėmė Bendruosius veiksmus 2008/736/BUSP dėl Europos Sąjungos stebėsenos misijos Gruzijoje (EUMM Georgia) (1).

               (2)

               Europos Sąjunga ir Gruzija susitarė dėl susitarimo dėl EUMM Georgia statuso.

               (3)

               Susitarimas turėtų būti patvirtintas Europos Sąjungos vardu,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Gruzijos susitarimas dėl Europos Sąjungos stebėsenos misijos Gruzijoje statuso.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti šį susitarimą, kad jis taptų privalomas Europos Sąjungai (2).
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2008 m. spalio 24 d.

            Tarybos vardu

            Pirmininkė

         M. ALLIOT-MARIE

      (1)  OL L 248, 2008 9 17, p. 26.

      (2)  Tarybos Generalinis sekretoriatas susitarimo įsigaliojimo datą paskelbs Europos Sąjungos oficialiajame leidinyje.
    ---documentbreak---

               21.11.2008

               LT

               Europos Sąjungos oficialusis leidinys

               L 310/31

         VERTIMAS
   Europos Sąjungos ir Gruzijos
   SUSITARIMAS
   dėl Europos Sąjungos stebėsenos misijos Gruzijoje statuso
   EUROPOS SĄJUNGA, toliau – ES,
   viena šalis, ir
   GRUZIJA, toliau – priimančioji valstybė,
   kita šalis,
   toliau abi kartu – Šalys,
   ATSIŽVELGDAMOS į:
   Prezidento Mikheil Saakashvili 2008 m. rugsėjo 11 d. pakvietimo laišką,
   2008 m. rugsėjo 15 d. Tarybos bendruosius veiksmus 2008/736/BUSP dėl Europos Sąjungos stebėsenos misijos Gruzijoje (EUMM Georgia),
   tai, kad šis Susitarimas neturės poveikio Šalių teisėms ir pareigoms pagal tarptautinius susitarimus ir kitus teisės aktus, kuriais steigiami tarptautiniai teismai ir tribunolai, įskaitant Tarptautinio baudžiamojo teismo statutą,
   SUSITARĖ:
   1 straipsnis
   Taikymo sritis ir sąvokos
   1.   Šis Susitarimas taikomas Europos Sąjungos misijai ir jos personalui.
   2.   Šis Susitarimas taikomas tik priimančiosios valstybės teritorijoje.
   3.   Šio Susitarimo tikslais:

               a)

               EUMM Georgia – ES stebėsenos misija Gruzijoje, įsteigta Europos Sąjungos Tarybos Bendraisiais veiksmais 2008/736/BUSP, įskaitant jos sudedamąsias dalis, pajėgas, padalinius, būstinę ir personalą, dislokuotus priimančiosios valstybės teritorijoje ir priskirtus EUMM Georgia;

               b)

               misijos vadovas – EUMM Georgia vadovas, kurį skiria Europos Sąjungos Taryba;

               c)

               EUMM Georgia personalas – misijos vadovas, personalas, kurį skiria ES valstybės narės bei ES institucijos ir valstybės ne ES narės, kurias ES pakvietė dalyvauti EUMM Georgia, tarptautinis personalas, kurį EUMM Georgia samdo sutarčių pagrindu, dislokuotas misijai parengti, remti ir įgyvendinti, ir personalas, atliekantis su misija susijusią siunčiančiosios valstybės ar ES institucijos misiją. Misijos personalui nepriklauso komerciniai sutartininkai ar vietoje įdarbintas personalas;

               d)

               būstinė – EUMM Georgia pagrindinė būstinė Tbilisyje;

               e)

               siunčiančioji valstybė – ES valstybė narė ar valstybė ne ES narė, kuri paskyrė personalą į EUMM Georgia;

               f)

               infrastruktūra – visi pastatai, patalpos ir žemė, reikalingi EUMM Georgia veiklai vykdyti bei EUMM Georgia personalui apgyvendinti;

               g)

               vietoje įdarbintas personalas – priimančiosios valstybės pilietybę arba leidimą nuolat gyventi turintys personalo nariai.

               h)

               sutartininkas – asmuo, EUMM Georgia tiekiantis prekes ir (arba) teikiantis paslaugas, susijusias su EUMM Georgia veikla.

         2 straipsnis
   Bendrosios nuostatos
   1.   EUMM Georgia ir EUMM Georgia personalas turi laikytis priimančiosios valstybės įstatymų ir kitų teisės aktų bei nesiimti veiksmų ar veiklos, kurie nesuderinami su misijos tikslais.
   2.   Vykdydama savo funkcijas pagal šį Susitarimą EUMM Georgia veikia autonomiškai. Priimančioji valstybė gerbia EUMM Georgia sąjunginį ir tarptautinį pobūdį.
   3.   Misijos vadovas turi reguliariai informuoti priimančiosios valstybės Vyriausybę apie priimančiosios valstybės teritorijoje dislokuotų EUMM Georgia personalo narių skaičių.
   3 straipsnis
   Identifikavimas
   1.   EUMM Georgia personalui priimančiosios valstybės užsienio reikalų ministerija išduoda EUMM Georgia asmens tapatybės korteles, pagal kurias identifikuojama jų tapatybė, kurias jie privalo visada nešiotis su savimi. Atitinkamoms priimančiosios valstybės valdžios institucijoms pateikiamas EUMM Georgia asmens tapatybės kortelės pavyzdys.
   2.   EUMM Georgia automobiliai ir kitos transporto priemonės aiškiai paženklinamos EUMM Georgia skiriamaisiais ženklais, kurių pavyzdžiai pateikiami atitinkamoms priimančiosios valstybės valdžios institucijoms, ir priimančiosios valstybės atitinkamų valdžios institucijų išduotais diplomatiniais registracijos numeriais.
   3.   EUMM Georgia leidžiama savo būstinėje ir kitur iškelti ES vėliavą atskirai arba kartu su priimančiosios valstybės vėliava misijos vadovo sprendimu. Nacionalines vėliavas ar EUMM Georgia emblemas, kurias sudaro nacionaliniai elementai, galima naudoti EUMM Georgia patalpose, ant automobilių ir uniformų misijos vadovo sprendimu.
   4 straipsnis
   Sienų kirtimas ir judėjimas priimančiosios valstybės teritorijoje
   1.   EUMM Georgia personalas, EUMM Georgia priklausantis turtas ir transporto priemonės turi kirsti priimančiosios valstybės sieną oficialiuose sienos kirtimo punktuose, uostuose ir tarptautiniais oro erdvės koridoriais.
   2.   Priimančioji valstybė turi sudaryti palankias sąlygas EUMM Georgia ir EUMM Georgia personalui įvažiuoti į priimančiosios valstybės teritoriją ir iš jos išvykti. Išskyrus pasų kontrolę, įvažiuojantiems į priimančiosios valstybės teritoriją ir išvykstantiems iš jos EUMM Georgia personalo nariams, įrodžius jų priklausymą misijai, netaikoma pasų ir muitinės kontrolė ir procedūros bei vizų ir imigracijos taisyklės ir joks kitas imigracijos patikrinimo būdas priimančiosios valstybės teritorijoje.
   3.   EUMM Georgia personalui netaikomos priimančiosios valstybės taisyklės, reglamentuojančios užsieniečių registravimą ir kontrolę, tačiau jiems nesuteikiama teisė nuolat gyventi ar įsikurti priimančiosios valstybės teritorijoje.
   4.   EUMM Georgia priklausančiam turtui ir transporto priemonėms, atvykstančioms į priimančiosios valstybės teritoriją, kertančioms ją tranzitu ar išvykstančioms iš jos, turint tikslą remti EUMM Georgia, netaikoma muitinė kontrolė ir procedūros.
   5.   Automobiliams ir orlaiviams, naudojamiems misijos įgyvendinimo tikslais, netaikomi vietiniai licencijavimo ar registravimo reikalavimai. Susiję tarptautiniai standartai ir reglamentai taikomi ir toliau. Jei reikia, sudaromi 20 straipsnyje nurodyti papildomi susitarimai.
   6.   EUMM Georgia personalo nariai priimančiosios valstybės teritorijoje gali vairuoti motorines transporto priemones, vesti laivus ir pilotuoti orlaivius, jeigu jie atitinkamai turi galiojančius nacionalinius ar tarptautinius vairuotojo pažymėjimus, laivo kapitono pažymėjimus ar piloto pažymėjimus. Priimančioji valstybė, netaikydama mokesčio ar rinkliavos, pripažįsta EUMM Georgia personalo turimus vairuotojo pažymėjimus ar leidimus galiojančiais.
   7.   EUMM Georgia ir EUMM Georgia personalui bei jiems priklausantiems automobiliams, orlaiviams ar bet kurios kitos rūšies transporto priemonėms, įrangai ir ištekliams suteikiama galimybė laisvai ir nevaržomai judėti priimančiosios valstybės teritorijoje, įskaitant jos teritorinius vandenis ir oro erdvę. Jei reikia, pagal šio Susitarimo 20 straipsnį galima sudaryti papildomus susitarimus.
   8.   Šioje misijoje EUMM Georgia personalas bei EUMM Georgia vietoje įdarbintas personalas, keliaudamas atlikti oficialias pareigas, gali naudotis keliais, tiltais keltais, oro uostais ir uostais nemokėdami muito mokesčių, rinkliavų, kelių mokesčių, mokesčių ar panašaus pobūdžio privalomųjų mokėjimų. EUMM Georgia neatleidžiama nuo pagrįstų privalomųjų mokėjimų už prašomas ir gaunamas paslaugas, kurios teikiamos sąlygomis, kurios taikomos paslaugoms, teikiamoms priimančiosios valstybės personalui.
   9.   EUMM Georgia priklausančiam turtui ir transporto priemonėms, atvykusioms į priimančiosios valstybės teritoriją, kirtusioms ją tranzitu ar išvykusioms iš jos iki šio Susitarimo įsigaliojimo turint tikslą paremti EUMM Georgia, netaikoma muitinė kontrolė ir procedūros.
   5 straipsnis
   Priimančiosios valstybės suteikiamos EUMM Georgia privilegijos ir imunitetai
   1.   EUMM Georgia infrastruktūra turi neliečiamybę. Priimančiosios valstybės atstovai negali į ją įeiti be misijos vadovo sutikimo.
   2.   EUMM Georgia infrastruktūrai, joje esantiems baldams ir kitam turtui bei jos transporto priemonėms negali būti taikoma krata, rekvizavimas, areštas ar sunaikinimas.
   3.   EUMM Georgia, jos nuosavybei ir turtui, kur jie bebūtų ir kas juos turėtų, taikomas imunitetas nuo bet kokių teisinių procesinių veiksmų.
   4.   EUMM Georgia archyvai ir dokumentai turi neliečiamybę bet kuriuo metu, kur jie bebūtų.
   5.   Oficiali EUMM Georgia korespondencija turi neliečiamybę. Oficiali korespondencija – tai visa su misija ir jos funkcijomis susijusi korespondencija.
   6.   EUMM Georgia atleidžiama nuo visų nacionalinių, regioninių ir vietos valdžios mokesčių ar panašaus pobūdžio privalomųjų mokėjimų už įsigytas ir importuojamas prekes, suteiktas paslaugas ir jų naudojamą infrastruktūrą, jeigu visa tai skirta misijos tikslams. EUMM Georgia neatleidžiama nuo mokėjimo už suteiktas paslaugas.
   7.   Priimančioji valstybė leidžia įvežti prekes misijos tikslams ir atleidžia nuo visų reikalavimų turėti importo, eksporto bei tranzito leidimus, licencijas ir nuo muitų, rinkliavų, kelių mokesčių, mokesčių ir panašaus pobūdžio privalomųjų mokėjimų, išskyrus mokesčius už sandėliavimą, pervežimą ir kitas suteiktas paslaugas.
   6 straipsnis
   Priimančiosios valstybės suteikiamos EUMM Georgia personalo privilegijos ir imunitetai
   1.   Pagal tarptautinę teisę EUMM Georgia personalo narių negalima suimti ar sulaikyti.
   2.   EUMM Georgia personalo dokumentai, korespondencija ir nuosavybė turi neliečiamybę, išskyrus tuos atvejus, kai taikomos pagal šio straipsnio 6 dalį leidžiamos vykdymo priemonės.
   3.   EUMM Georgia personalas bet kuriomis aplinkybėmis turi imunitetą priimančiosios valstybės baudžiamosios jurisdikcijos atžvilgiu. EUMM Georgia personalo imunitetą baudžiamosios jurisdikcijos atžvilgiu atitinkamais atvejais gali panaikinti siunčiančioji valstybė ar atitinkama ES institucija. Tokį panaikinimas būtinai turi būti aiškus.
   4.   EUMM Georgia personalo nariai turi imunitetą priimančiosios valstybės civilinės ir administracinės jurisdikcijos atžvilgiu dėl visko, kas jų pasakyta ar parašyta ir dėl visų veiksmų, padarytų vykdant savo oficialias funkcijas. Jeigu prieš EUMM Georgia personalo narius pradedama civilinė byla priimančiosios valstybės teisme, apie tai nedelsiant pranešama misijos vadovui ir siunčiančiosios valstybės kompetentingai institucijai ar ES institucijai. Misijos vadovas ir siunčiančiosios valstybės kompetentinga institucija ar ES institucija prieš teisminio bylos nagrinėjimo pradžią teismui patvirtina, ar atitinkamą veiksmą EUMM Georgia personalo nariai atliko vykdydami oficialias savo funkcijas. Jeigu veiksmas buvo atliktas vykdant oficialias funkcijas, teisminis procesas nepradedamas ir taikomos 17 straipsnio nuostatos. Jeigu veiksmas buvo atliktas nevykdant oficialių funkcijų, tai teisminį procesą galima tęsti. Misijos vadovo ir siunčiančiosios valstybės kompetentingos institucijos ar ES institucijos patvirtinimas yra įpareigojantis priimančiosios valstybės jurisdikcijos atžvilgiu; priimančioji valstybė negali jo ginčyti.
   EUMM Georgia personalo narių pradėtas teisminis procesas kliudo jiems remtis imunitetu jurisdikcijos atžvilgiu dėl priešinio reikalavimo, tiesiogiai susijusio su pagrindiniu reikalavimu.
   5.   EUMM Georgia personalo nariai neturi pareigos duoti liudytojo parodymus.
   6.   EUMM Georgia personalo nariams negalima taikyti jokių vykdymo priemonių, išskyrus atvejus, kai jiems iškeliama su jų oficialiomis funkcijomis nesusijusi civilinė byla. EUMM Georgia personalo narių nuosavybė, kuri, kaip patvirtino misijos vadovas, yra reikalinga jų oficialioms funkcijoms vykdyti, negali būti konfiskuojama vykdant teismo sprendimą, sprendimą ar nutartį. Civilinėse bylose negali būti taikomi jokie EUMM Georgia personalo narių asmens laisvės apribojimai ar kitos suvaržymo priemonės.
   7.   Tai, kad EUMM Georgia personalo nariai turi imunitetą priimančiosios valstybės jurisdikcijos atžvilgiu, nereiškia, kad atitinkamos siunčiančiosios valstybės jiems neturi jurisdikcijos.
   8.   EUMM Georgia personalo narių EUMM Georgia suteiktoms paslaugoms netaikomos socialinės apsaugos nuostatos, kurios gali galioti priimančiojoje valstybėje.
   9.   EUMM Georgia personalo narių tarnybinės pajamos ir atlyginimai, kuriuos jiems moka EUMM Georgia arba siunčiančiosios valstybės, bei pajamos, gaunamos ne priimančiojoje valstybėje, neapmokestinamos priimančiosios valstybės mokesčiais.
   10.   Priimančioji valstybė, laikydamasi tų įstatymų ir kitų teisės aktų, kuriuos ji gali priimti, leidžia įvežti EUMM Georgia personalo narių asmeniniam naudojimui skirtus daiktus ir atleidžia nuo visų muitų, mokesčių ir susijusių privalomųjų mokėjimų, išskyrus mokėjimus už sandėliavimo, pervežimo ir panašias paslaugas. Priimančioji valstybė taip pat leidžia šiuos daiktus išsivežti. EUMM Georgia personalas atleidžiamas nuo PVM (PVM neįtraukiamas į kainą) ir mokesčių už vidaus rinkoje įsigytas prekes ar suteiktas paslaugas pagal priimančiosios Šalies įstatymus.
   11.   EUMM Georgia personalo narių asmeninis bagažas netikrinamas, išskyrus atvejus, kai yra rimtų priežasčių manyti, kad jame yra daiktų, kurie nėra skirti EUMM Georgia personalo narių asmeninam naudojimui, arba daiktų, kuriuos įvežti ar išvežti draudžiama įstatymu arba kuriuos įvežant ar išvežant atliekamas patikrinimas pagal priimančiosios valstybės karantino taisykles. Toks patikrinimas atliekamas tik dalyvaujant atitinkamam EUMM Georgia personalo nariui arba EUMM Georgia įgaliotam atstovui.
   7 straipsnis
   Vietoje įdarbintas personalas
   Vietoje įdarbintas personalas naudojasi privilegijomis ir imunitetais tik tiek, kiek tai leidžia priimančioji valstybė. Tačiau priimančioji valstybė turi naudotis jurisdikcija to personalo atžvilgiu taip, kad nepagrįstai kliudytų vykdyti misijos funkcijas.
   8 straipsnis
   Sutartininkų neapmokestinimas
   1.   Sutartininko vykdomas prekių tiekimas ir (arba) paslaugų teikimas EUMM Georgia neapmokestinamas netiesioginiais mokesčiais (mokesčiai neįskaičiuojami į kainą).
   2.   Prekės, kurias importuoja sutartininkas, įsigytos EUMM Georgia veiklai vykdyti, neapmokestinamos jokiais muito mokesčiais, įskaitant PVM.
   3.   EUMM Georgia netenka jokia atsakomybė priimančiosios šalies valdžios institucijoms už tai, kad sutartininkai nesilaiko Gruzijos įstatymų dėl mokesčių.
   4.   Gruzijos Finansų ministerija, bendradarbiaudama su EUMM Georgia, parengia susitarimus dėl šiame straipsnyje numatyto neapmokestinimo taikymo.
   9 straipsnis
   Drausminės priemonės
   Siunčiančiosios valstybės kompetentingos institucijos turi teisę priimančiosios valstybės teritorijoje pagal atitinkamą siunčiančiosios valstybės teisę viso EUMM Georgia personalo atžvilgiu taikyti drausmines priemones, suteiktas pagal siunčiančiosios valstybės teisę.
   10 straipsnis
   Saugumas
   1.   Priimančioji valstybė, kiek leidžia jos pačios galimybės, visiškai prisiima atsakomybę už EUMM Georgia personalo saugumą.
   2.   Tuo tikslu priimančioji valstybė imasi visų reikalingų priemonių užtikrinti EUMM Georgia ir EUMM Georgia personalo apsaugą, saugą ir saugumą. Visos specifinės nuostatos, kurias pasiūlo priimančioji valstybė, prieš įgyvendinimą suderinamos su misijos vadovu. Priimančioji valstybė be jokio mokesčio leidžia vykdyti ir remia veiksmus, susijusius su EUMM Georgia personalo medicinine evakuacija. Jei reikia, sudaromi 20 straipsnyje nurodyti papildomi susitarimai.
   11 straipsnis
   Uniforma
   1.   EUMM Georgia personalas dėvi nacionalinę uniformą arba civilinę aprangą su skiriamąja EUMM Georgia identifikacija.
   2.   Uniformos dėvėjimą reglamentuoja misijos vadovo nustatytos taisyklės.
   12 straipsnis
   Bendradarbiavimas ir galimybė naudotis informacija
   1.   Priimančioji valstybė visapusiškai bendradarbiauja su EUMM Georgia ir EUMM Georgia personalu ir teikia paramą.
   2.   Jeigu paprašoma ir jeigu to reikia EUMM Georgia įvykdyti, priimančioji valstybė EUMM Georgia personalui suteikia galimybę naudotis:

               —

               priimančiajai valstybei nuosavybes teise priklausančiais, nuomojamais ar užimamais pastatais, įrenginiais, vietovėmis ir oficialiomis transporto priemonėmis, kurie yra svarbūs EUMM Georgia įgaliojimams,

               —

               priimančiosios valstybės žinioje esančiais dokumentais, medžiaga ir informacija, kurių reikia EUMM Georgia įgaliojimams vykdyti.

         Jei reikia, sudaromi 20 straipsnyje nurodyti papildomi susitarimai.
   3.   Misijos vadovas ir priimančioji valstybė reguliariai konsultuojasi ir imasi reikalingų priemonių, kad kiekvienu atitinkamu lygiu užtikrintų glaudžius tarpusavio ryšius. Priimančioji valstybė gali skirti už ryšius su EUMM Georgia atsakingą pareigūną.
   13 straipsnis
   Priimančiosios valstybės parama ir sutarčių sudarymas
   1.   Priimančioji valstybė sutinka padėti EUMM Georgia surasti tinkamą infrastruktūrą, jei to buvo paprašyta.
   2.   Jei reikia ir yra galimybė, priimančioji valstybė leidžia nemokamai naudotis jai priklausančia infrastruktūra, jei to reikia vykdant EUMM Georgia administracinę ir operatyvinę veiklą.
   3.   Atsižvelgdama į turimas priemones ir galimybes, priimančioji valstybė padeda ir teikia paramą rengiant, steigiant, vykdant ir remiant misiją, įskaitant bendrą naudojimąsi infrastruktūra ir įranga EUMM Georgia ekspertų reikmėms.
   4.   Priimančiosios valstybės pagalba ir parama misijai teikiama tokiomis pačiomis sąlygomis, kaip priimančiosios valstybės piliečiams teikiama pagalba ir parama.
   5.   EUMM Georgia turi pagal priimančiosios valstybės įstatymus ir kitus teisės aktus savo misijai įvykdyti būtiną teisnumą ir veiksnumą, kurio reikia visų pirma banko sąskaitoms atidaryti ir kilnojamajam turtui įsigyti ar jį perleisti ir norint būti teisinio proceso šalimi.
   6.   Priimančiojoje valstybėje EUMM Georgia sudarytoms sutartims taikytina teisė nustatoma atitinkamomis sutartimis.
   7.   Sutartyje galima numatyti, kad 17 straipsnio 3 ir 4 dalyse nurodyta ginčų sprendimo tvarka taikoma ginčams, kylantiems dėl sutarties taikymo.
   8.   Priimančioji valstybė sudaro palankias sąlygas EUMM Georgia operacijos tikslais su komerciniais subjektais sudarytoms sutartims įgyvendinti.
   14 straipsnis
   Infrastruktūros keitimas
   1.   EUMM Georgia turi teisę statyti, keisti infrastruktūrą arba daryti kitus jos pakeitimus, jei to prašoma dėl jos operatyvinių reikalavimų.
   2.   Priimančioji valstybė nereikalauja iš EUMM Georgia jokios kompensacijos už tokias statybas ar keitimus.
   15 straipsnis
   EUMM Georgia personalo narių mirties atvejai
   1.   Misijos vadovas turi teisę pasirūpinti reikalingais formalumais ir sutvarkyti juos dėl EUMM Georgia mirusio personalo nario, taip pat dėl asmeninės velionio nuosavybės grąžinimo į tėvynę.
   2.   EUMM Georgia personalo nario mirties atveju autopsija atliekama tik gavus atitinkamos valstybės sutikimą ir dalyvaujant EUMM Georgia ir (arba) atitinkamos valstybės atstovui.
   3.   Priimančioji valstybė ir EUMM Georgia visapusiškai bendradarbiauja siekdamos kuo anksčiau pargabenti EUMM Georgia personalo nario palaikus į tėvynę.
   16 straipsnis
   Komunikacijos
   1.   EUMM Georgia gali įrengti ir naudotis radijo dažnių siuntimo ir priėmimo stotimis bei palydovinėmis sistemomis. Siekdama išvengti konfliktų dėl atitinkamų dažnių naudojimo, ji bendradarbiauja su priimančiosios valstybės kompetentingomis institucijomis. Priimančioji valstybė suteikia nemokamą prieigą prie dažnių spektro.
   2.   EUMM Georgia savo veiklos tikslais turi teisę be jokių apribojimų naudotis radijo (įskaitant palydovinį, mobilųjį ir portatyvinį radiją), telefono, telegrafo, faksimiliniu ryšiu ir kitomis priemonėmis, taip pat teisę sumontuoti įrangą, būtiną tokių ryšių palaikymui EUMM Georgia infrastruktūroje arba tarp jos infrastruktūrų, įskaitant kabelių ir antžeminių linijų tiesimą.
   3.   Jai priklausančioje infrastruktūroje EUMM Georgia turi teisę pasirūpinti būtinomis priemonėmis dėl pašto, adresuoto EUMM Georgia ir (arba) EUMM Georgia personalui ir kurį siunčia EUMM Georgia ir (arba) EUMM Georgia personalas, perdavimo.
   17 straipsnis
   Reikalavimai mirties, sužalojimo, patirtos žalos ar praradimo atveju
   1.   EUMM Georgia ir EUMM Georgia personalas neatsako už žalą civilių gyventojų arba valdžios turtui, arba už tokio turto praradimą, jei tai buvo neišvengiama dėl operatyvinės veiklos arba jei tai atsitiko dėl veiklos, susijusios su visuomenės neramumais ar EUMM Georgia apsauga.
   2.   Siekiant taikiai išspręsti ginčą, reikalavimai dėl žalos civilių gyventojų arba valdžios turtui, arba dėl tokio turto praradimo, kurie nepatenka į 1 dalies taikymo sritį, taip pat reikalavimai asmenų mirties arba sužalojimo atveju, arba dėl žalos EUMM Georgia turtui arba dėl tokio turto praradimo, persiunčiami EUMM Georgia per priimančiosios valstybės kompetentingas institucijas, jei tai yra priimančiosios valstybės juridinių ar fizinių asmenų pareikšti reikalavimai, arba priimančiosios valstybės kompetentingoms institucijoms, jei tai yra EUMM Georgia reikalavimai.
   3.   Nepavykus ginčo išspręsti taikiai, reikalavimas perduodamas reikalavimų nagrinėjimo komisijai, kurią sudaro po lygiai EUMM Georgia ir priimančiosios valstybės atstovų. Ginčas sprendžiamas bendru susitarimu.
   4.   Tuo atveju, jei reikalavimų nagrinėjimo komisija ginčo negali išspręsti:

               a)

               ginčą dėl reikalavimų iki ne daugiau kaip 40 000 EUR diplomatinėmis priemonėmis sprendžia priimančioji valstybė ir ES atstovai;

               b)

               ginčas dėl reikalavimų, viršijančių a punkte nurodytą sumą, perduodamas arbitražui, kurio sprendimai yra privalomi.

         5.   Arbitražą sudaro trys arbitrai, kurių vieną skiria priimančioji valstybė narė, antrą – EUMM Georgia, o trečią – bendrai priimančioji valstybė ir EUMM Georgia. Tais atvejais, kai viena iš Šalių nepaskiria arbitro per dviejų mėnesių laikotarpį, arba kai priimančioji valstybė ir EUMM Georgia negali susitarti dėl trečiojo arbitro paskyrimo, tą arbitrą skiria Europos Bendrijų Teisingumo Teismo pirmininkas.
   6.   EUMM Georgia ir priimančiosios valstybės administracinės institucijos sudaro administracinį susitarimą siekdamos nustatyti reikalavimų nagrinėjimo komisijos ir arbitražo įgaliojimus, šiose institucijose taikytiną tvarką ir reikalavimų pateikimo sąlygas.
   18 straipsnis
   Ryšiai ir ginčai
   1.   Visus klausimus, kylančius dėl šio Susitarimo taikymo, bendrai svarsto EUMM Georgia atstovai ir priimančiosios valstybės kompetentingos institucijos.
   2.   Nepavykus iš anksto susitarti, ginčus dėl šio Susitarimo aiškinimo ar taikymo vien tik diplomatinėmis priemonėmis tarpusavyje sprendžia priimančioji valstybė ir ES atstovai.
   19 straipsnis
   Kitos nuostatos
   1.   Šiame Susitarime darant nuorodą į EUMM Georgia ir EUMM Georgia personalo privilegijas, imunitetus ir teises, priimančiosios valstybės Vyriausybė yra atsakinga už jų įgyvendinimą ir vykdymą atitinkamų priimančiosios valstybės vietos valdžios institucijų vardu.
   2.   Nė viena šio Susitarimo nuostata nesiekiama nukrypti nuo teisių, kurios gali būti suteiktos ES valstybei narei arba bet kuriai kitai valstybei, prisidedančiai prie EUMM Georgia pagal kitus susitarimus arba ji negali būti aiškinama kaip leidžianti nukrypti nuo tų teisių.
   20 straipsnis
   Įgyvendinimo susitarimai
   Taikant šį Susitarimą, operatyvinius, administracinius ir techninius klausimus galima reglamentuoti atskirais misijos vadovo ir priimančiosios valstybės administracinės valdžios institucijų sudaromais susitarimais.
   21 straipsnis
   Baigiamosios nuostatos
   1.   Šis Susitarimas įsigalioja tą dieną, kai diplomatiniais kanalais gaunamas paskutinis pranešimas raštu apie tai, kad Šalys užbaigė šiam Susitarimui įsigalioti būtinas vidaus procedūras.
   2.   Nepaisant 1 dalies, laikoma, kad 4 straipsnio 8 dalies, 5 straipsnio 1–3 dalių, 5 straipsnio 6 dalies, 5 straipsnio 7 dalies, 6 straipsnio 1 dalies, 6 straipsnio 3 dalies, 6 straipsnio 4 dalies, 6 straipsnio 6 dalies, 6 straipsnio 8–10 dalių, 14 ir 17 straipsnių nuostatos buvo taikomos nuo pirmųjų EUMM Georgia personalo narių dislokavimo datos, jeigu pastaroji data yra ankstesnė už šio Susitarimo įsigaliojimo datą.
   3.   Visi šio Susitarimo pakeitimai daromi raštu, bendru Šalių sutarimu. Pakeitimai daromi parengiant atskirus protokolus, kurie tampa sudedamąja šio Susitarimo dalimi ir įsigalioja pagal šio Susitarimo 21 straipsnio 1 dalyje nustatytą taisyklę.
   4.   Šis Susitarimas galioja, kol bet kuri iš Šalių raštu praneša kitai Šaliai apie tai, kad nori nutraukti šį Susitarimą. Šio Susitarimo nutraukimas įsigalioja po šešių mėnesių nuo tokio pranešimo gavimo datos. Šio Susitarimo nutraukimas neturi įtakos teisėms ar pareigoms, kilusiems vykdant šį Susitarimą iki tokio nutraukimo.

      Priimta Briuselyje, 2008 m. lapkričio 3 d. dviem originaliais egzemplioriais anglų kalba.

            Europos Sąjungos vardu

            Gruzijos vardu


title: 1995 m. balandžio 7 d. Tarybos sprendimas dėl Konvencijos dėl muitinės tvarkos, taikomos tarptautiniame transporte naudojamiems bendro fondo konteineriams (Ženeva, 1994 m. sausio 21 d.), pasirašymo Bendrijos vardu be ratifikavimo išlygos

text:
Svarbus teisinis pranešimas

|

31995D0137

Oficialusis leidinys L 091 , 22/04/1995 p. 0045 - 0045

		Tarybos Sprendimas1995 m. balandžio 7 d.dėl Konvencijos dėl muitinės tvarkos, taikomos tarptautiniame transporte naudojamiems bendro fondo konteineriams (Ženeva, 1994 m. sausio 21 d.), pasirašymo Bendrijos vardu be ratifikavimo išlygos(95/137/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį ir 228 straipsnio 2 dalies pirmąjį sakinį,atsižvelgdama į Komisijos pasiūlymą,kadangi sudarius Konvenciją dėl muitinės tvarkos, taikomos tarptautiniame transporte naudojamiems bendro fondo konteineriams (toliau — Konvencija), suderėtą globojant Jungtinių Tautų Organizacijai ir pasirašytą Ženevoje 1994 m. sausio 21 d., siekiama skatinti efektyviai naudoti konteinerius tarptautiniame transporte, palengvinant administracines procedūras ir ypač vengiant tuščių transporto vienetų gabenimo;kadangi Konvencijos 14 straipsnio 3 dalis numato, kad ją gali pasirašyti regioninės ekonominės integracijos organizacijos;kadangi įvertinus pagrindinius praktinius privalumus ūkio subjektams Bendrija turėtų patvirtinti ir pasirašyti Konvenciją be ratifikavimo išlygos;kadangi nežiūrint to Konvencija turėtų būti priimta su išlyga, atspindinčia tam tikrus apribojimus, būtinus dėl muitų sąjungos funkcionavimo ir pasiekto teisės aktų suderinimo lygio ypatumų, ir taikoma konteinerių atsarginių dalių, reikalingų jų remontui, reikmenų bei įrangos importui ir eksportui;kadangi dėl šios priežasties Bendrija turėtų tapti Konvencijos Susitariančiąja Šalimi, padariusi pirmiau minėtą išlygą,NUSPRENDĖ:1 straipsnisKonvencija dėl muitinės tvarkos, taikomos tarptautiniame transporte naudojamiems bendro fondo konteineriams, Bendrijos vardu patvirtinama su išlyga, kiek jos reglamentavimo sritis priklauso išimtinei Bendrijos kompetencijai.Konvencijos tekstas su Bendrijos išlyga pateiktas atitinkamai I ir II prieduose.Pranešimo, nurodyto Konvencijos 14 straipsnio 3 dalyje, tekstas pateiktas III priede.2 straipsnisTarybos pirmininkas įpareigojamas paskirti asmenį, kuris įgaliojamas:- pasirašyti Konvenciją be ratifikavimo išlygos, kad ji taptų privaloma Bendrijai,- pateikti pranešimą, nurodytą Konvencijos 14 straipsnio 3 dalyje.Priimta Liuksemburge, 1995 m. balandžio 7 d.Tarybos varduPirmininkasJ. Rossi--------------------------------------------------